Rikunarita-ORG/Wikinium huggingface dataset:
# John Major

|  |
| --- |
| John Major |
|  |
| 72. Predseda vlády Spojeného kráľovstva |
| **V úrade** 28. november 1990 – 2. máj 1997 |
|

|  |  |  |  |  |  |  |
| --- | --- | --- | --- | --- | --- | --- |
|  |  | Margaret Thatcherová
 |  | Tony Blair
 |  |  |

 |
| Biografické údaje |
| Narodenie | 29.3.194329. marec 1943 (83 rokov) Carshalton, Anglicko, Spojené kráľovstvo |
| Politická strana | Konzervatívna strana |
| Národnosť | Brit |
| Vierovyznanie | Anglikán |
| Rodina |
| Manželka |
Norma |
| Deti | 2 |
| Odkazy |
| John Major na org.uk |
|  | John Major (multimediálne súbory) |
|

|  |  |
| --- | --- |
|  |  Politický portál  Biografický portál |

 |

Sir **John Major** (ˈmeɪʤə) (\* 29. marec 1943, Londýn) je bývalý popredný britský konzervatívny politik a ministerský predseda v rokoch 1990 – 1997.

Svoju politickú kariéru začal ako poslanec mestskej rady v Lambethe v Londýne v roku 1968. V roku 1979 bol prvýkrát zvolený do parlamentu. Vo vládach Margaret Thatcherovej bol postupne námestníkom ministra financií, ministra zahraničia a krátku dobu bol ministrom financií. Po zosadení Thatcherovej z čela Konzervatívnej strany bol Major zvolený za jej predsedu.

27. novembra 1990 sa stal predsedom Konzervatívnej strany a o deň neskôr bol menovaný predsedom vlády. Jeho predsedníctvo je spojené so spormi vo vnútri strany, zvyšujúcou sa dôležitosťou Európskej únie (ratifikáciou Maastrichtskej zmluvy) ako aj výstupom Spojeného kráľovstva z ERM v dôsledku tzv. Čiernej stredy 16. septembra 1992.

V roku 1997 prehral vo voľbách s labouristickou stranou, ktorú viedol v tom čase Tony Blair. Výsledky volieb boli pre jeho stranu najhoršie od roku 1832. Po tejto prehre sa novým predsedom Konzervatívnej strany stal William Hague, Major zostal členom parlamentu až do svojho odchodu z Dolnej snemovne v roku 2001.

## Pozri aj

* Zoznam predsedov vlády Veľkej Británie a Spojeného kráľovstva

## Iné projekty

Commons* Commons ponúka multimediálne súbory na tému **John Major**

## Zdroj

*Tento článok je čiastočný alebo úplný preklad článku John Major na anglickej Wikipédii (číslo revízie nebolo určené).*
# Interkros

Interkros
**Interkros** (neoficiálne aj softkros) je bezkontaktný kolektívny šport a loptová hra, ktorá vzišla z lakrosu, a v ktorej proti sebe nastupujú dve 5-členné družstvá. Cieľom hry je dopraviť loptičku pomocou špeciálnej lakrosky do bránky.

## Dejiny

Šport začal vznikať v roku 1980 v Kanade, kde tím sociológov, psychológov a učiteľov telesnej výchovy vytvoril nový bezkontaktný šport pre deti, ktorý vzišiel z princípov lakrosu a bol hrateľný v telocvičniach na školách. V roku 1982 vznikli prvé oficiálne pravidlá interkrosu a v roku 1985 sa hral prvý oficiálny zápas mužov. V tomto roku bola založená aj Medzinárodná interkrosová federácia (FIIC) so sídlom v Montreale (dnes Paríž), ktorej účelom bola propagácia nového športu a rozvoj v zahraničí. Šport si razil cestu najprv do Európy a hlavne v Česku a Švajčiarsku sa rýchlo spopularizoval.

## Stručné pravidlá

* ihrisko má mať rozmery medzi 40 x 20 m, väčšinou je to palubovka v hale alebo aj umelá tráva vonku
* hracia doba trvá 3 x 15 min alebo 4 x 12 min
* existuje tu tzv. útočný čas v podobe 30 sekúnd, ktorý udáva časový limit na útok jedného družstva
* dutá loptička je vyrobená z gumy a váži 80 až 100 gramov
* bránka má mať rozmery 1,22 x 1,22 m
* jeden hráč môže v lakroske držať loptičku iba 4-5 sekúnd
* tím na ihrisku tvoria 4 hráči a 1 brankár
* 60 až 75 cm dlhé kovové (hliník) alebo drevené palice sú na kocni opatrené umelohmotnou výpleťou dĺžky 15 až 25 cm
* špeciálne lakrosové loptičky sú väčšie a ľahšie ako pri normálnom lakrose
* vhadzovanie ako pri lakrose neexistuje, loptička je prisúdená hráčovi strihnutím
* keďže ide o bezkontaktný šport, chrániče a ochrannú helmu má iba brankár, ktorý musí čeliť strelám loptičiek (hráči ale zvyknú nosiť ochranné okuliare)
* hráči s loptou nemôžu chodiť, buď musia stáť alebo bežať, čo robí hru dynamickú
* útočiaceho hráča môže brániť iba jeden obranca

## Pozri aj

* Medzinárodná interkrosová federácia
* Majstrovstvá sveta v interkrose
* Lakros

## Iné projekty

Commons* Commons ponúka multimediálne súbory na tému **Interkros**

## Zdroj

*Tento článok je čiastočný alebo úplný preklad článku Inter-crosse na talianskej Wikipédii.*

## Externé odkazy

* Stránka Medzinárodnej interkrosovej federácie Archivované 2012-02-18 na Wayback Machine (po anglicky)
# Podhladinové ragby

Podhladinové ragby Zápas v podhladinovom ragbyBazén pri podhladinovom ragby
**Podhladinové ragby** (iné názvy: **podvodné ragby, vodné ragby**, (?)**potápačské ragby**, (?) **ragby pod vodou, UW ragby**, angl. *underwater rugby, UW rugby*) je kolektívny šport a loptová hra, ktorá sa hrá v bazéne. Šport, v ktorom proti sebe nastupujú dve šesťčlenné družstvá, obsahuje prvky viacerých športov, ako sú ragby, basketbal, či vodné pólo. Cieľom hry je dopraviť guľatú loptu pomocou rúk do koša. Na významných podujatiach sú bazény vybavené kamerou a prenosy sa vysielajú divákom.

## Dejiny

Tento mladý šport vznikol v Nemecku v roku 1961. V tomto roku istý Ludwig von Bersuda, člen nemeckého klubu freediverov a športových potápačov v Kolíne nad Rýnom, prišiel s myšlienkou hrať loptové hry pod hladinou vody. Naplnil loptu slaným roztokom a nový šport bol na svete. V roku 1963 bola táto nová športová disciplína predvedená ako ukážková hra na národných nemeckých hrách. Prvý oficiálny zápas sa konal 4. októbra 1964. Šport si našiel rýchlo svoje zázemie aj v škandinávskych krajinách a neskôr aj v USA, Kolumbii či Venezuele. Podvodné ragby sa stalo jedným zo športov Svetovej konfederácie činností pod vodou (CMAS) a pod týmto riadiacim orgánom sa uskutočňuje aj najvyššie medzinárodné podujatie v tomto športe – Majstrovstvá sveta.

## Stručné pravidlá

* tím tvorí 6 hráčov v bazéne a 5 hráči na striedačke (tá je na okraji bazéna), ktorí môžu kedykoľvek nahradiť hráča v bazéne
* hracia doba je 2 x 15 min s 5 minútovou prestávkou
* guľatá (čierna, biela alebo červená) lopta musí byť napustená takým množstvom slaného roztoku, aby lopta pozvoľne klesala ku dnu bazéna rýchlosťou 1 m/s, pre mužov má mať priemer 520 mm, pre ženy 490 mm
* hĺbka vody v bazéne má byť 3,5 až 5 m
* bránky tvoria 2 kovové koše umiestnené na protiľahlých koncoch pri dne bazéna
* hráči musia byť vybavený šnorchlom, potápačskými okuliarmi, plutvami a čiapkou
* hráči rovnakého tímu musia mať čiapky, plavky prípadne náramky na rukách rovnakej farby
* stretnutie rozhodujú 3 rozhodcovia, hlavný je na suchu a 2 pomocní sú s kyslíkovou bombou a v neopréne pod vodou; dorozumievajú sa zvukovými signálmi, ktorým musia rozumieť aj hráči
* v podhladinovom ragby existuje funkcia brankára, ktorá "stráži" domáci kôš, ale často je využívaná aj v útočnej fáze hry, keďže takýto hráč dokáže zadržať dlhšie dych
* v hre si hráči môžu loptu prihrávať do akéhokoľvek smeru
* je zakázané strhávať súperovi plavky či výstroj, atakovať hráčov bez lopty, úmyselne kopnúť či udrieť súpera, držať súpera za krk či hlavu

## Pozri aj

* Svetová konfederácia činností pod vodou
* Majstrovstvá sveta v podhladinovom ragby

## Iné projekty

Commons* Commons ponúka multimediálne súbory na tému **Podhladinové ragby**

## Externé odkazy

* Podhladinové ragby na stránke Svetovej konfederácie podhladinových športov Archivované 2011-11-13 na Wayback Machine (po anglicky)
* Pravidlá podhladinového ragby Archivované 2009-09-27 na Wayback Machine
* Informácie o podhladinovom ragby Archivované 2011-08-17 na Wayback Machine
# Bangalore Open

| Sony Ericsson International |
| --- |
|  *Bangalore Open 2008* |
| Sony Ericsson WTA Tour |
| **Miesto** | Bangalúr  India |
| **Kategória** | Tier II |
| **Povrch** | Hard / Outdoors |
| **Počet** | 32D/32K/16Š |
| **Dotácia** | 600 000 $ |
| sonyericssoninternational.com |

**Bangalore Open** (spozorské meno: **Sony Ericsson International**) je tenisový turnaj, ktorý sa koná v Bangalúre v Indii. Od roku 2006 sa tento turnaj okruhu WTA stal turnajom typu Tier III a hrá sa pod holým nebom na tvrdom povrchu. Turnaj v roku 2007 vyhrala 19-ročná Jaroslava Švedovová, ktorá vo finále porazila obhajujúcu šampiónku z roku 2006 Maru Santangelovú 6-4, 6-4. Bol to jej prvý titul na okruhu WTA.

## Výsledky

### Dvojhra

| Rok | Kategória | Dotácia ($) | Povrch | Víťazka | Finalistka | Výsledok |
| --- | --- | --- | --- | --- | --- | --- |
| 2006 | Tier III | 175 000 | tvrdý |  **Mara Santangelová** |  Jelena Kostanićová | 3-6, 7-65, 6-3 |
| 2007 | Tier III | 175 000 | tvrdý |  **Jaroslava Švedovová** |  Mara Santangelová | 6-4, 6-4 |
| 2008 | Tier II | 600 000 | tvrdý |  **Serena Williamsová** |  Patty Schnyderová | 7-5, 6-3 |

### Štvorhra

| Rok | Kategória | Dotácia ($) | Povrch | Víťazky | Finalistky | Výsledok |
| --- | --- | --- | --- | --- | --- | --- |
| 2006 | Tier III | 175 000 | tvrdý |  **Liezel HuberováSania Mirzová** |  Anastasia Rodionovová  Jelena Vesninová | 6-3, 6-3 |
| 2007 | Tier III | 175 000 | tvrdý |  **Čan Jung-žanČuang Ťia-žung** |  Sie Šu-wej  Alla Kudriavcevová | 6-74 6-2, 11-9 |
| 2008 | Tier II | 600 000 | tvrdý |  **Pcheng ŠuajSun Tchien-tchien** |  Čan Jung-žan  Čuang Ťia-žung | 6-4, 5-7, 10-8 |

## Pozri aj

* Zoznam tenisových turnajov

## Externé odkazy

*  Archivované 2007-05-16 na Wayback Machine
* Bangalore Open
# Holiday Inn

Logo
**Holiday Inn by IHG** je americký hotelový reťazec so sídlom v Atlante v štáte Georgia, ktorý je súčasťou skupiny IHG Hotels & Resorts. Reťazec založil v roku 1952 Kemmons Wilson (1913 – 2003), ktorý otvoril prvú pobočku v Memphise v štáte Tennessee. Reťazec bol v rokoch 1988 až 2000 divíziou spoločnosti Bass Brewery, v rokoch 2000 až 2003 spoločnosti Six Continents a od roku 2003 spoločnosti IHG Hotels & Resorts. Prevádzkuje hotely pod názvami Holiday Inn, Holiday Inn Express, Holiday Inn Club Vacations a Holiday Inn Resorts. V roku 2018 mal Holiday Inn hotely na viac ako 1 100 miestach.

## Iné projekty

Commons* Commons ponúka multimediálne súbory na tému **Holiday Inn**

## Externé odkazy

* Oficiálna stránka[nefunkčný odkaz]

## Zdroj

*Tento článok je čiastočný alebo úplný preklad článku Holiday Inn na anglickej Wikipédii.*
# Džhárkhand

|  |
| --- |
| Džharkhand |
| Jharkhand |
| štát |
| Štát |  India |
| Počet okresov | 24 |
|  |
| Súradnice | ﻿ / ﻿ |
| Hlavné mesto | Ráňčí |
|  |
| Rozloha | 74 677 km² (7 467 700 ha) |
|  |
| Obyvateľstvo | 26 945 829 (*2001*) *13.* |
| Hustota | 360,83 obyv./km² |
|  |
| Vznik | 15. november 2000 |
| Guvernér | M.O. Hasan Farook Maricar |
|  |
| Časové pásmo | UTC+5:30 |
| ISO 3166-2 | IN-JH |
|  |
| Oficiálny jazyk | Hindčina |
|  |
|  |
|  Interaktívna mapa
 |
|  |
| **Webová stránka:**  jharkhand.nic.in |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Džhárkhand** (normovaný názov) (po hindsky झारखंड - džhárkhand; po anglicky *Jharkhand*) je indický štát na východe krajiny. Vznikol 15. novembra 2000 odčlenením južnej časti štátu Bihár. Spoločné hranice zdieľa so štátom Bihár na severe, Uttarpradéš a Čhattísgarh na západe, Urísa na juhu a so Západným Bengálskom na východe.

Hlavné mesto je priemyselné centrum Ráňčí a najväčším je Džamšédpur.

## Referencie

## Iné projekty

Commons* Commons ponúka multimediálne súbory na tému **Džhárkhand**
# Polícia

O iných významoch výrazu *Polícia* pozri *Polícia (rozlišovacia stránka)*.
Hliadka Dopravnej polície Policajného zboru
**Polícia** je ozbrojený bezpečnostný orgán štátu alebo menšej samosprávnej jednotky (autonómnej oblasti, obce, letiska, prístavu), určený najmä na udržiavanie vnútorného poriadku prostredníctvom preventívnej a represívnej činnosti. Príslušník/príslušníčka policajného zboru sa nazýva policajt/policajtka.

## Etymológia

Slovenské slovo *polícia* bolo prebraté z lat. *politia*, ktoré vzniklo polatinčením starogr. πολιτεία *(politeia)* používaného v súvislosti s občianstvom, občianskym poriadkom a riadením spoločnosti. Tento výraz bol odvodený z starogr. πόλις *(polis)*, čím sa označoval mestský štát.

## Polícia na Slovensku

Úlohy polície na Slovensku plní Policajný zbor, obecná a mestská polícia a Vojenská polícia.

## Referencie

## Iné projekty

Commons* Commons ponúka multimediálne súbory na tému **Polícia**

## Externé odkazy

* Ministerstvo vnútra Slovenskej republiky – Polícia
* Železničná polícia Archivované 2008-07-17 na Wayback Machine
* Mestská polícia Bratislava
* Vojenská polícia Archivované 2008-06-12 na Wayback Machine
* Edukatívna stránka o polícii, hasičoch a záchranároch Archivované 2007-08-19 na Wayback Machine
# Sic

Toto je článok o latinskom slove. O iných významoch pozri *Sic (rozlišovacia stránka).*
**Sic** je latinské slovo, ktoré znamená *takto*, *tak* alebo *práve tak*. Pri písaní sa dáva do zátvoriek a obyčajne sa píše kurzívou, čo znamená, že nesprávny alebo neobvyklý pravopis, fráza, interpunkcia alebo iný predchádzajúci jav je doslovná interpretácia citovaného originálu a nie je to chyba prepisu.

Môže sa použiť, aby sa ukázalo, že neobyčajné alebo archaické slovo je napísané presne, alebo aby zvýraznilo chybu, často s cieľom zosmiešniť alebo ironizovať.
# Stephen Leacock

|  |
| --- |
| Stephen Leacock |
|
kanadský ekonóm, spisovateľ, humorista a satirik |
| Narodenie | 30. december 1869 Swanmoor Spojené kráľovstvo |
| Úmrtie | 28. marec 1944 (74 rokov) Toronto, Kanada |
| Odkazy |
| Projekt Gutenberg | Stephen Leacock (plné texty diel autora) |
| Commons |  Stephen Leacock |
|

|  |  |
| --- | --- |
|  |  Britský portál  Biografický portál |

 |

**Stephen Butler Leacock,** (\* 30. december 1869, Swanmoor, Spojené kráľovstvo – † 28. marec 1944, Toronto, Kanada) bol kanadský ekonóm, spisovateľ, humorista a satirik, klasik kanadskej literatúry, jeden z najznámejších svetových humoristov.

Leacock sa narodil v Spojenom kráľovstve, ale väčšiu časť svojho života prežil v Kanade. Pracoval ako profesor ekonómie v Chicagu, neskôr v Montreale.

Je autorom historických monografií o Markovi Twainovi a Charlesovi Dickensovi, ktorí boli jeho literárnymi vzormi. Písal eseje o humore a poviedky, ktoré boli plné irónie, fantázie a zmyslu pre ľudské slabosti.

Svoj letný domov mal v meste Orillia v Ontáriu. Orillia slúžila ako predloha fiktívneho mesta „Mariposa“ v diele *Sunshine Sketches of a Little Town*. Letný dom je dnes autorovým múzeom.

Od roku 1947 sa v Kanade udeľuje *Cena Stephena Leacocka* za najlepšiu kanadskú literárnu tvorbu.

## Výber z biografie

* *Elements of Political Science* (1906)
* *Practical Political Economy* (1910)
* *Literary Lapses* (1910)
* *Nonsense Novels* (1911)
* *Sunshine Sketches of a Little Town* (1912)
* *Arcadian Adventures with the Idle Rich* (1914)
* *Moonbeams from the Larger Lunacy* (1915)
* *The Hohenzollerns in America* (1919)
* *Winsome Winnie* (1920)
* *My Discovery of England* (1922)
* *Winnowed Wisdom* (1926)
* *Short Circuits* (1928)
* *The Economic Prosperity of the British Empire* (1931)
* *Too Much College, Or, Education Eating Up Life* (1940)
* *The Boy I Left Behind Me* (1946)

## České vydania

* *Malé nesrovnalosti života*
* *Volání karburátoru* - humoristické poviedky
* *Literární poklesky* - humoristické poviedky
* *Kanadské žertíky* - črty-poviedky
* *Maloměstské poklesky*
* *Štěstí za každou cenu* - poviedky, humoristické poviedky
* *Šťastné příběhy* - poviedky
* *Arkádská dobrodružství horních deseti tisíc*
* *Staré krámy za nové peníze*

## Referencie

## Iné projekty

Commons* Commons ponúka multimediálne súbory na tému **Stephen Leacock**

## Externé odkazy

* Stephen Leacock v National Library of Canada Archivované 2007-05-22 na Wayback Machine